
DIRECŢIA EDILITARĂ
SERVICIUL E.M.S.U.P.
Nr. SC2018-
RAPORT DE SPECIALITATE
privind aprobarea condițiilor tehnice și economice în care se realizează accesul la infrastructura fizică realizată în cadrul proiectului “Reabilitarea spaţiilor publice din centrul istoric al Municipiului Timişoara“ cod SMIS 31507
Având în vedere Expunerea de motive a Primarului Municipiului Timişoara nr............................ şi Proiectul de hotărâre prin care se propune aprobarea condițiilor tehnice și economice în care se realizează accesul la infrastructura fizică realizată în cadrul proiectului “Reabilitarea spaţiilor publice din centrul istoric al Municipiului Timişoara“ cod SMIS 31507.
Facem următoarele precizări:

În cadrul proiectului „Reabilitarea spaţiilor publice din centrul istoric al Municipiului Timişoara”, finanţat din fonduri europene nerambursabile în cadrul Programul Operaţional Regional 2007-2013, a fost realizată o infrastructură municipală (canalizaţia subterană) pentru reţelele de comunicaţii electronice, fiind create astfel condițiile necesare pentru introducerea în subteran a rețelelor de telecomunicații existente în zona centrului istoric a Municipiului Timișoara, aflate cu preponderenţă pozate aerian pe faţadele clădirilor sau pe stâlpi, afectând în mod inestetic faţadele clădirilor.

În acest sens, pe 14 obiective din centrul istoric al Municipiului Timişoara (Piaţa Unirii, Piaţa Libertăţii, Piaţa Sfântu Gheorghe, Piaţa Ţarcului, str. Serg.C. Muşat, str. V. Alecsandri, str. Lucian Blaga, str. F. Mercy, str. F.Griselini, str. Fără Nume, str. Radu Negru, str. E. de Savoya, str. General Praporgescu, str. Strada E. Carusso) s-a realizat o canalizaţie subterană realizată din 2 multiducturi cu 6 canale în paralel (12 canale) prefabricate cu secţiunea de 110 mm, precum și cămine de tragere aferente din care se asigură branșamentul clădirilor adiacente prin intermediul a 4 tuburi PEID (cu secţiunea de 40 mm) până la limita de proprietate dintre spaţiul public şi gangurile de acces în clădiri.

Pentru a gestiona în mod eficient și corect canalizația nou construită în cadrul proiectului, Municipiul Timișoara a aprobat prin HCL nr. 135/20.03.2015, condiţiile de acces la infrastructura municipală (canalizaţia subterană) pentru reţelele de comunicaţii realizată în cadrul obiectivului de investitii “Reabilitarea spaţiilor publice din centrul istoric al Municipiului Timişoara“  cod SMIS 31507 şi încheierii contractelor privind constituirea dreptului de servitute dintre Municipiul Timişoara şi furnizorii de reţele publice de comunicaţii electronice.

Hotârărea sus menționată a avut la bază prevederile Legii nr. 154/2012 privind regimul infrastructurii reţelelor de comunicaţii electronice precum și punctul dvs. de vedere nr. SC-DER-28002/05.02.2015 de menținere a Avizului conform al ANCOM (Autoritatea Naţionala pentru Administrare şi Reglementare în Comunicaţii) privind condiţiile tehnice şi economice în care se realizează accesul furnizorilor de reţele de comunicaţii electronice la infrastructura de comunicaţii electronice realizată în cadrul proiectului “Reabilitarea spaţiilor publice din centrul istoric al Municipiului Timişoara“, comunicat prin adresa nr. SC-DER-25778/26.11.2014.

Noile reglementări în domeniul comunicațiilor, impun reviziurea regulamentului de acces la infrastructura fizică (canalizaţia subterană) pentru reţelele de comunicaţii electronice cât și a contractului de acces aferent a furnizorilor de rețele publice la canalaizația subterană, în conformitate cu prevederile Legii nr.159/2016 privind regimul infrastructurii fizice a reţelelor de comunicaţii electronice, precum şi pentru stabilirea unor măsuri pentru reducerea costului instalării reţelelor de comunicaţii electronice. 

Pentru conformare, Municipiul Timișoara a solicitat și obținut de la Autoritatea Naţionala pentru Administrare şi Reglementare în Comunicaţii actul administrativ - Decizia 1051/28.11.2017 - prin care ANCOM se declară de acord cu condițiile tehnice și economice de acces la infrastructura fizică de comunicații realizată în cadrul obiectivului de investitii sus menționat, conform noilor prevederi legale în domeniul comunicațiilor, respectiv:

· REGULAMENTUL de acces la infrastructura fizică (canalizaţia subterană) pentru reţelele de comunicaţii electronice realizată în cadrul proiectului “Reabilitarea spaţiilor publice din centrul istoric al Municipiului Timişoara“ și

· CONTRACTUL  de acces a furnizorilor de rețele publice de comunicații electronice la infrastructura fizică municipală (canalizaţia subterană) pentru reţelele de comunicaţii electronice realizată în cadrul proiectului de investiţii “Reabilitarea spaţiilor publice din centrul istoric al Municipiului Timişoara“ 
Având în vedere cele expuse în prezentul raport, apreciem că proiectul de hotărâre privind aprobarea condițiilor tehnice și economice în care se realizează accesul la infrastructura fizică realizată în cadrul proiectului “Reabilitarea spaţiilor publice din centrul istoric al Municipiului Timişoara“ cod SMIS 31507, îndeplineşte  condiţiile pentru a fi supus dezbaterii şi aprobării plenului consiliului local. 

